Parasha Metzora – Besmette Een
Welkom by Metzora – Besmette Een, hierdie week se Parasha.
Levitikus 14:1 – 15:33
2 Konings 7:3 – 20
Markus 1:35 – 45
*~ Levitikus Hoofstuk 14~*
2 Dit is die wet van die melaatse op die dag van sy reiniging. Hy moet na die priester gebring word,
3 en die priester moet buitekant die laer gaan. As die priester sien dat die plaag van melaatsheid genees is, van die melaatse weg is,
4 moet die priester bevel gee dat hulle vir hom wat gereinig moet word, twee lewendige rein voëls en sederhout en skarlakendraad en hisop moet bring.
5 Die priester moet ook bevel gee dat hulle die een voël in ‘n erdepot oor vars water slag.
6 Die lewendige voël moet hy neem, sowel as die sederhout en die skarlakendraad en die hisop, en dié en die lewendige voël insteek in die bloed van die voël wat oor die vars water geslag is.
7 En hy moet op hom wat van die melaatsheid gereinig moet word, sewe maal sprinkel en hom reinig, en die lewendige voël moet hy oor die oop veld laat wegvlieg.
8 Dan moet hy wat gereinig moet word, sy klere was en al sy hare afskeer en ‘n bad neem; dan sal hy rein wees. En daarna kan hy in die laer kom, maar hy moet sewe dae lank buitekant sy tent bly.
9 En op die sewende dag moet hy al sy hare afskeer, sy hoof en sy baard en sy winkbroue al sy hare moet hy afskeer; en hy moet sy klere was en sy liggaam in die water bad. Dan sal hy rein wees.
10 En op die agtste dag moet hy twee lammers sonder gebrek neem en een jaaroud ooilam sonder gebrek en drie tiendes van ‘n efa fynmeel as spysoffer, met olie gemeng, en een log olie.
11 En die priester wat die reiniging bewerk, moet die man wat gereinig word, en dié gawes voor die aangesig van YAHUVEH by die ingang van die Tent van Samekoms stel.
12 En die priester moet die een lam neem en dit saam met die log olie as skuldoffer aanbring en dit as beweegoffer voor die aangesig van YAHUVEH beweeg.
13 Dan moet hy die lam slag op die plek waar hulle die sondoffer en die brandoffer slag, in die heilige plek; want die skuldoffer net soos die sondoffer behoort aan die priester; hoogheilig is dit.
14 En die priester moet van die bloed van die skuldoffer neem, en die priester moet dit stryk aan die regteroorlel van hom wat gereinig word, en aan die duim van sy regterhand en aan die groottoon van sy regtervoet.
15 Die priester moet ook van die log olie neem en dit giet in die priester se linkerhand.
16 Dan moet die priester sy regtervinger in die olie steek wat in sy linkerhand is, en met sy vinger van die olie sewe maal sprinkel voor die aangesig van YAHUVEH.
17 En van die orige olie wat in sy hand is, moet die priester stryk aan die regteroorlel van hom wat gereinig word, en aan die duim van sy regterhand en aan die groottoon van sy regtervoet, bo oor die bloed van die skuldoffer.
18 Wat dan oor is van die olie wat in die priester se hand is, moet hy stryk op die hoof van hom wat gereinig word. So moet die priester dan vir hom versoening doen voor die aangesig van YAHUVEH.
19 Die priester moet ook die sondoffer berei en vir hom wat gereinig word, versoening doen weens sy onreinheid; en daarna moet hy die brandoffer slag.
20 En die priester moet die brandoffer en die spysoffer op die altaar offer. So moet die priester dan vir hom versoening doen, en hy sal rein wees.
21 Maar as hy arm is en dit nie kan bekostig nie, moet hy een lam as skuldoffer neem om beweeg te word, om vir hom versoening te doen; daarby een tiende van ‘n efa fynmeel met olie gemeng as spysoffer, en ‘n log olie;
22 ook twee tortelduiwe of twee jong duiwe wat hy kan bekostig; en die een sal wees ‘n sondoffer en die ander ‘n brandoffer.
23 Hy moet hulle dan op die agtste dag ná sy reiniging na die priester bring by die ingang van die tent van samekoms voor die aangesig van YAHUVEH.
24 En die priester moet die skuldofferlam en die log olie neem; en die priester moet dit as beweegoffer voor die aangesig van YAHUVEH beweeg.
25 Dan moet hy die skuldofferlam slag, en die priester moet van die bloed van die skuldoffer neem en dit stryk aan die regteroorlel van hom wat gereinig word, en aan die duim van sy regterhand en aan die groottoon van sy regtervoet.
26 Ook moet die priester van die olie in die priester se linkerhand giet.
27 Dan moet die priester met sy regtervinger van die olie wat in sy linkerhand is, sewe maal sprinkel voor die aangesig van YAHUVEH.
28 En die priester moet van die olie wat in sy hand is, stryk aan die regteroorlel van hom wat gereinig word, en aan die duim van sy regterhand en aan die groottoon van sy regtervoet, bo oor die plek van die bloed van die skuldoffer.
29 Wat dan oor is van die olie wat in die priester se hand is, moet hy stryk op die hoof van hom wat gereinig word, om versoening vir hom te doen voor die aangesig van YAHUVEH.
30 Dan moet hy een van die tortelduiwe berei of van die jong duiwe wat hy kan bekostig
31 die een as sondoffer en die ander as brandoffer, saam met die spysoffer. So moet die priester dan vir hom wat gereinig word, versoening doen voor die aangesig van YAHUVEH.
32 Dit is die wet vir hom op wie die plaag van melaatsheid was, wat by sy reiniging nie vermoënd is nie.
33 Verder het YAHUVEH met Moses en Aäron gespreek en gesê:
34 As julle in die land Kanaän inkom wat EK julle as besitting gee, en EK die plaag van melaatsheid in ‘n huis van die land van julle besitting laat kom,
35 moet hy aan wie die huis behoort, kom en aan die priester te kenne gee en sê: Dit lyk my of daar ‘n plaag in die huis is.
36 En die priester moet bevel gee dat hulle die huis ontruim, voordat die priester die plaag kom bekyk, sodat alles wat in die huis is, nie onrein word nie; en daarna moet die priester kom om die huis te bekyk.
37 As hy die plaag bekyk en sien dat die plaag aan die mure van die huis is soos liggroen of rooierige kuiltjies, en hulle dieper lyk as die muur,
38 dan moet die priester uit die huis uitgaan na die deur van die huis en die huis sewe dae lank toesluit.
39 Op die sewende dag moet die priester dan terugkom; sien hy dan dat die plaag hom uitgebrei het aan die mure van die huis,
40 dan moet die priester bevel gee dat hulle die klippe uitbreek waaraan die plaag is, en dit buitekant die stad op ‘n onrein plek gooi.
41 En die huis moet hulle binnekant rondom afkrap en die klei wat hulle afgekrap het, buitekant die stad op ‘n onrein plek weggooi.
42 Dan moet hulle ander klippe neem en in die plek van daardie klippe insit, en hulle moet ander klei neem en die huis pleister.
43 Maar as die plaag weer in die huis uitbreek nadat hulle die klippe uitgebreek en die huis afgekrap het en dit gepleister is,
44 moet die priester kom; en as hy sien dat die plaag in die huis versprei het, dan is dit ‘n kwaadaardige melaatsheid in die huis; dit is onrein.
45 Daarom moet hulle die huis afbreek: sy klippe en sy hout en al die klei van die huis, en hulle moet dit buitekant die stad op ‘n onrein plek uitbring.
46 En hy wat in die huis kom, al die tyd dat hulle dit toegesluit hou, sal tot die aand toe onrein wees.
47 En hy wat in die huis slaap, moet sy klere was; en hy wat in die huis eet, moet sy klere was.
48 Maar as die priester kom en sien dat die plaag nie in die huis versprei het nadat die huis gepleister is nie, dan moet die priester die huis rein verklaar, want die aangetaste plek het gesond geword.
49 Dan moet hy om die huis te ontsondig twee voëls neem en sederhout en skarlakendraad en hisop,
50 en die een voël in ‘n erdepot oor vars water slag.
51 Dan moet hy die sederhout en die hisop en die skarlakendraad en die lewendige voël neem en dit in die bloed van die geslagte voël en in die vars water insteek; en hy moet die huis sewe maal besprinkel.
52 So moet hy dan die huis ontsondig met die bloed van die voël sowel as met die vars water en die lewendige voël en die sederhout en die hisop en die skarlakendraad.
53 Daarop moet hy die lewendige voël buitekant die stad oor die oop veld laat wegvlieg. So moet hy dan vir die huis versoening doen, en dit sal rein wees.
54 Dit is die wet oor elke plaag van melaatsheid en oor skurfte
55 en oor melaatsheid van klere en huise
56 en oor swelsels en uitslag en ligte vlekke,
57 om te onderrig wanneer iets onrein en wanneer iets rein is. Dit is die wet oor die melaatsheid.
*~ Levitikus Hoofstuk 15~*
2 Spreek met die kinders van Israel en sê vir hulle: As enige man ‘n vloeiing uit sy vlees het, dan is dié vog onrein.
3 En dit sal sy onreinheid deur die vloeiing wees: As sy vlees die vog laat loop of sy vlees verstop raak van die vog dit is ‘n onreinheid in hom.
5 En elkeen wat aan sy bed raak, moet sy klere was en ‘n bad neem en hy bly tot die aand toe onrein;
6 en die een wat gaan sit op die voorwerp waarop hy gesit het wat die vloeiing het, moet sy klere was en ‘n bad neem en hy bly tot die aand toe onrein;
7 en die een wat aan die liggaam raak van hom wat die vloeiing het, moet sy klere was en ‘n bad neem en hy bly tot die aand toe onrein.
8 En as hy wat die vloeiing het, op ‘n reine spuug, moet dié een sy klere was en ‘n bad neem, en hy bly tot die aand toe onrein.
10 En elkeen wat aan iets raak wat onder hóm is, sal onrein wees tot die aand toe. En die een wat dit dra, moet sy klere was en ‘n bad neem en hy bly tot die aand toe onrein.
11 En elkeen aan wie hy raak wat die vloeiing het, sonder dat hy eers sy hande in die water afgespoel het, dié een moet sy klere was en ‘n bad neem, en hy bly tot die aand toe onrein.
14 En op die agtste dag moet hy vir hom twee tortelduiwe of twee jong duiwe neem en voor die aangesig van YAHUVEH kom, by die ingang van die Tent van Samekoms, en dié aan die priester gee;
15 en die priester moet hulle berei, die een as sondoffer en die ander as brandoffer; so moet die priester dan vir hom vanweë sy vloeiing versoening doen voor die aangesig van YAHUVEH.
16 En as daar van ‘n man ‘n saadvloeiing uitgaan, moet hy sy hele liggaam in die water bad, en hy sal tot die aand toe onrein wees.
18 En wat die vrou aangaan met wie ‘n man vleeslike gemeenskap het altwee moet ‘n bad neem en sal tot die aand toe onrein wees.
19 En as ‘n vrou ‘n vloeiing het, en die vloeiing in haar vlees bloed is, dan bly sy sewe dae lank in haar onreinheid; en elkeen wat aan haar raak, sal tot die aand toe onrein wees.
21 En elkeen wat aan haar bed raak, moet sy klere was en ‘n bad neem en hy bly tot die aand toe onrein.
22 En elkeen wat raak aan enige voorwerp waar sy op sit, moet sy klere was en ‘n bad neem en hy bly tot die aand toe onrein;
24 En as ‘n man met haar gemeenskap het, sodat haar onreinheid op hom kom, sal hy sewe dae lank onrein wees; en elke bed waar hy op lê, sal onrein wees.
25 En as ‘n vrou lank ‘n bloedvloeiing het, buiten die tyd van haar onreinheid, of as sy vloei oor die tyd van haar onreinheid, moet sy gedurende al die dae van haar onreine vloeiing wees soos in die dae van haar maandelikse onreinheid; sy is onrein.
27 En elkeen wat aan hierdie dinge raak, sal onrein wees: dié een moet sy klere was en ‘n bad neem en bly tot die aand toe onrein.
30 Dan moet die priester die een as sondoffer en die ander as brandoffer berei; en die priester moet vanweë haar onreine vloeiing vir haar versoening doen voor die aangesig van YAHUVEH.
32 Dit is die wet vir hom wat ‘n vloeiing het en vir hom van wie ‘n saadvloeiing uitgaan, sodat hy daardeur onrein word;
33 en vir die vrou wat deur haar onreinheid onwel is, en vir die een wat aan ‘n vloeiing ly, man of vrou, en vir ‘n man wat met ‘n onrein vrou gemeenskap het.
*~2 Konings Hoofstuk 7~*
4 As ons sê: Laat ons in die stad ingaan—aangesien daar hongersnood in die stad is—sal ons daar sterwe; en as ons hier bly, sal ons sterwe; kom dan nou en laat ons oorloop na die laer van die Arameërs. As hulle ons laat lewe, dan bly ons lewe; en as hulle ons doodmaak, dan sterwe ons.
6 Want YAHUVEH het die leër van die Arameërs ‘n gedruis van waens en ‘n gedruis van perde, ‘n gedruis van ‘n groot leërmag laat hoor, sodat hulle die een vir die ander gesê het: Kyk, die koning van Israel het die konings van die Hetiete en die konings van die Egiptenaars teen ons gehuur om ons te oorval.
8 En toe daardie melaatse manne by die kant van die laer kom, het hulle een tent binnegegaan en geëet en gedrink en daar silwer en goud en klere uit weggeneem en dit gaan begrawe. Daarna het hulle teruggekom en ‘n ander tent binnegegaan en ook daaruit weggeneem en dit gaan begrawe.
9 Toe sê hulle die een vir die ander: Ons doen nie reg nie. Hierdie dag is ‘n dag van goeie boodskap, en ons bly stil! As ons vertoef tot die môrelig toe, dan sal ons skuldig staan. Kom dan nou, laat ons gaan en dit in die huis van die koning vertel.
13 Maar een van sy dienaars antwoord en sê: Laat hulle dan tog vyf van die perde wat hier oorgebly het, neem—kyk, hulle is soos die hele menigte van Israel wat hier oor is; kyk, hulle is soos die hele menigte van Israel wat omgekom het—laat ons dié dan stuur en sien.
16 Toe gaan die volk uit om die laer van die Arameërs te plunder; en ‘n maat fynmeel het ‘n sikkel gekos, en twee mate gars ‘n sikkel, volgens die Woord van YAHUVEH.
17 En die koning het die adjudant op wie se arm hy geleun het, oor die poort aangestel; maar die volk het hom in die poort vertrap, sodat hy gesterf het volgens die woord van die man van ELOHIM, deur hom uitgespreek toe die koning na hom afgekom het.
18 Want toe die man van ELOHIM met die koning gespreek en gesê het: Môre omtrent sulke tyd sal twee mate gars ‘n sikkel, en ‘n maat fynmeel ‘n sikkel werd wees in die poort van Samaría—
19 het die adjudant die man ELOHIM geantwoord en gesê: Al maak YAHUVEH ook vensters in die hemel, sou so iets kan gebeur? En hy het gesê: Kyk, jy sal dit met jou oë sien, maar nie daarvan eet nie.
20 En so het dit met hom gegaan—die mense het hom in die poort vertrap, sodat hy gesterf het
*~Markus Hoofstuk 1~*
35 En vroeg in die môre, nog diep in die nag, het HY (YAHUSHUA) opgestaan en uitgegaan en na ‘n eensame plek vertrek en daar gebid.
36 En Simon en die wat by hom was, het HOM gevolg.
37 En toe hulle HOM vind, sê hulle vir HOM: Almal soek U.
38 En HY sê vir hulle: Laat ons na die naburige dorpe gaan, sodat EK ook daar kan preek; want daarvoor het EK uitgegaan.
39 En HY het die hele Galiléa deur in hulle sinagoges gepreek en die duiwels uitgedryf.
40 En daar kom ‘n melaatse na HOM toe wat HOM smeek en voor HOM op die knieë val en vir HOM sê: As U wil, kan U my reinig.
41 En YAHUSHUA het vir hom innig jammer gevoel en die hand uitgesteek en hom aangeraak en vir hom gesê: EK wil, word gereinig!
42 En toe HY dit sê, het die melaatsheid hom dadelik verlaat, en hy is gereinig.
43 En nadat HY hom ernstig aangespreek het, stuur HY hom dadelik weg
44 en sê vir hom: Pas op dat jy aan niemand iets vertel nie, maar gaan vertoon jou aan die priester en offer vir jou reiniging wat Moses voorgeskryf het, tot ‘n getuienis vir hulle.
45 Maar hy het uitgegaan en begin om baie dinge rond te vertel en die saak rugbaar te maak, sodat HY nie meer openlik in ‘n stad kon ingaan nie; maar HY was buite in verlate plekke, en hulle het van alle kante na Hom gekom.
Die Oorsaak van Tzaraat
PROFESIE 23 KERK VAN DIE WAT VOORGEE…LAAT MY MENSE GAAN!
"LAAT MY MENSE GAAN!" 'n Nuwe Profesie kom vandag na vore. 'n Waarskuwing aan die wolwe in skaapsklere wat in die amp van die Apostel, Profeet, Evangelis, Pastoor en Onderwyser staan en daarop uit is om MY Skape te verslind, dood te maak of hulle te vermink, beheer, mislei, of hulle weg te jaag. "LAAT MY MENSE GAAN!" Soos in die dae van Moses, toe Ek met die Bose Farao gepraat het en EK gesê het "LAAT MY MENSE GAAN!" So sê EK vandag vir julle, aan die wolwe wie voorgee om MYNE te wees, maar nie eers weet wie EK is nie. Hulle wie voorgee om MY lief te hê en MY te dien en MY Woorde aanhaal, en nogtans nie eers weet wie EK is nie. EK sê vandag vir julle "LAAT MY MENSE GAAN!"
Daar is baie wolwe in skaapsklere, hulle doen wonderwerke en tekens en wonders. Hulle sê hulle doen hierdie wonderwerke in MY NAAM. Hulle is op julle televisies en radiostasies en EK vertel vir julle dit, dit is nie deur die krag van MY RUACH ha KODESH wat hulle hierdie dinge doen nie. Dit is deur die krag van Hel self. Moenie mislei word nie. Moenie op 'n dwaalspoor gelei word nie. Want die antichris gaan dit doen en baie meer. Pasop MY onskuldige kinders. Daar is sommige wat nou hier lees wat nie sal luister nie, maar julle sal later hierdie woorde onthou wat EK gespreek het. Nie almal wat tekens, wonders en wonderwerke doen is van MY nie. Daar is altyd 'n vervalser, onthou dit. Satan vervals slegs die ware salwing en gawes van MY RUACH ha KODESH.
Maar EK beveel hierdie wolwe vandag wie MY Skape mislei en hulle op 'n dwaalspoor lei met valse leerstelinge, gedagtebeheer, gedagtemisleiding, gedagtemanipulasie, leuen- en misleidende geeste : "LAAT MY MENSE GAAN!" EK is 'n GOD wat nie langer bespot sal word nie. Julle het hulle tiendes en offergawes gesteel. Dit wat bedoel was om Heilig te wees en EK sê nou vir julle, julle sal verantwoordelik gehou word vir wat julle gedoen het. Want julle het dit in die NAAM van YAHUSHUA ha MASHIACH gedoen. Julle het voorgegee om MYNE te wees maar julle harte is ver van MY af. So, EK sê vandag vir julle, "Wolwe in skaapsklere, oordeel begin in die huis van YAHUVEH, selfs vir die kerk van die aanspraakmakers (pretenders).
Vir die laaste maal "LAAT MY MENSE GAAN!" Julle het MY Skape en MY Lammers mishandel, bose herders, wolwe in skaapsklere en wolwe met 'n skaap se masker. Julle het hulle genadeloos geslaan. Julle het hulle laat dink julle is 'n god wat aanbid en vereer moet word en dat net julle van MY hoor. Julle het vir hulle gelieg en gesê dat selfs hulle 'n god is, hulle is klein messiasse. Julle verdraai MY Skrifte en lei hulle op 'n dwaalspoor. Die gees van die pastoor is die gees van die kerk. Julle bose herders, julle vat MY Heilige tiendes en offergawes en julle laat die mense dink dit gaan vir herdekorering of 'n nuwe gebou en julle vul julle sakke met hulle goud en julle dink hulle het geen reg om te weet waarvoor dit regtig gaan nie. Julle het MY kudde geskeer (fleeced). Julle bose herders onderrig nie reg van verkeerd nie.
NEE, O NEE, julle mag dalk julle tiendes of gemeentes verloor as julle die waarheid spreek dat onbelyde sonde, onvergifnis en nie wegdraai van sonde nie, na die Hel lei. Julle vertel nie vir hulle owerspel lei na die Hel as hulle nie wegdraai daarvan nie. Julle leer hulle nie dat aborsie MOORD is en na die Hel toe lei as dit nie bely word nie. Julle leer hulle nie dat homoseksualiteit en egbreuk sonde is en na die Hel toe lei as dit nie bely word nie. Julle leer hulle nie 'WEES HEILIG want EK IS HEILIG' nie, nee, julle stel julle self bloot vir MY gramskap. Julle is te bang is om teen die regering praat, omdat julle bang is julle verloor julle belastingvrystellingstatus. Julle praat nie teen ander leraars wat die kudde mislei of dat hulle moet oppas nie, want dit mag ander teen julle laat draai. Wanneer julle wel vir ander vertel om Heilig te lewe, lewe julle self soos die duiwel. Julle, wie dink dat EK blind is en dat EK nie kan hoor of sien wat julle sê en hoe julle MY en alles wat Heilig is, bespot nie PASOP! Want as julle nie BELY nie sal EK kom wanneer julle dit die minste verwag en julle sal slegs geskik wees vir MY TOORN!
"LAAT MY MENSE GAAN!" EK sê dit nog een maal vir julle. "LAAT MY MENSE GAAN!" Voordat die STAF van die Hemel neerkom en julle werkers van onheil en sonde vernietig. Die Groot GOD, 'EK IS' sal nie langer gespot word nie. Kerk van die aanspraakmakers (Pretenders) WEES GEWAARSKU! Pastore van die kerk van die aanspraakmakers PASOP! Apostels, Profete, Onderwysers en Evangeliste van die kerk van die aanspraakmakers, PASOP DIE STAF VAN MY TOORN IS AAN DIE KOM! Draai weg van euwel. EK is nie 'n godsdiens nie; EK is 'n verhouding met julle Skepper en Verlosser. Julle preek dit, leef dit nou. EK is nie 'n GOD wat bespot kan word nie. EK SAL NIE LANGER BESPOT WORD NIE! Julle sit in hierdie kerke en julle vul die kerkbanke en nogtans ken julle MY glad nie. Julle staan agter die preekstoele en hoor MY Woorde en preek MY Woord en sluit julle ore. Want julle ken MY glad nie. Hoe kan julle ander na MY toe lei en verwag dat hulle gered moet word, as julle MY nie eens ken nie? EK sê weer vir julle, "LAAT MY MENSE GAAN!"
Julle is wrede en gulsige pastore. Julle sê moenie teen mekaar praat nie. Julle bedek mekaar se sondes, nogtans slaan JULLE MY Mense genadeloos met julle woorde, aksies, liefdeloosheid en onbetrokkenheid. Julle het 'n dubbele maatstaf en wanneer julle sien 'n pastoor pleeg sonde, of ander in die bediening, moet hulle hul ore en oë sluit en dit nie waag om 'n woord te sê nie, want om dit doen, word vir hulle gesê: dit is sonde om die pastoor se sondes bekend te maak. Oordeel het by die Huis van die Here begin en by die geestelike leiers, selfs hulle wie voorgee om geestelike leiers te wees en vir hulle wie MY Mense mislei, julle sal op hierdie dag verantwoordelik gehou word.
Oordeel het by die Huis van YAHUVEH begin oor die dinge wat julle bose herders gedoen het. O, EK sal die heidene oordeel en EK het begin om die heidene te oordeel soos wat die plae uitgegiet is. Maar JULLE, JULLE, JULLE, wie daar so vroom sit, julle wie voorgee dat julle MY Woord ken. Julle wie MY Woord aanhaal, julle wie sê : "In YAHUSHUA ha MASHIACH se NAAM" en nogtans MY nie eens ken nie. "LAAT MY MENSE GAAN!" EK waarsku julle vooruit op hierdie dag want groot plae gaan op julle neerkom soos wat hierdie wêreld nog nie gesien het nie, soos toe EK die Israeliete en die Egiptenare geskei het, maar hierdie keer, hierdie keer sal dit nie net die heidene wees wat gestraf word nie.
Hierdie keer as die nuwe plaag uitbreek, sal dit neerkom op hulle wie voorgegee het om MYNE te wees en nogtans MY nie ken nie. Hulle het die tiendes en offergawes gesteel. Hulle gee voor om MYNE te wees, maar hulle ken MY nie eers nie. Hulle gee ook nie eers om nie. Hulle het MY Skape geslaan en hulle weggedryf en toe hulle hul nie kon beheer nie, het hulle hul monde toegestop en hulle het hulle tot onderdanigheid geslaan en hulle weggedryf. O, kom na MY toe, julle Here, julle GOD, julle Verlosser, My Skape en Lammers, want EK is die enigste Goeie Skaapwagter. EK sal julle wonde verbind, en EK sal julle rus gee.
O, O, O kan julle MY hoor TREUR!! EK het dit nie aan julle gedoen nie, MY Geliefdes. EK het dit nie aan julle gedoen nie MY Skape, MY Lammers, MY Kinders, MY Bruid. O, die wolwe gaan boet, want die STAF sal op hierdie dag op 'n magtige manier op die wolwe neerkom. EK sal vervolgens wys en EK sal die wolwe ontbloot en EK sal hierdie kruik wat nou hier spreek, gebruik en sy sal in MY krag die maskers van julle gesigte afruk en die skape sal julle sien vir wie julle is. Eers sê julle julle is 'n skaap en sit 'n masker op, maar onder het julle 'n ander masker en dit is die masker van die wolf. Maar EK sê vir julle onder daardie masker is die ware gesig, want dit is die gesig van 'n demoon wat hierdie leuens verkondig en dit kom uit die put van die Hel!
O, O, O EK sê weereens aan julle, voordat julle totaal beset word deur die demoon, wolwe in skaapsklere, kry nou bevryding. Erken wat julle gedoen het voor die ganse Hemel en aarde, HARDLOOP, HARDLOOP, HARDLOOP want EK is die Here GOD ALMAGTIGE YAHUSHUA ha MASHIACH vir wie julle GESPOT HET! Julle sê julle is nie 'n bediening nie en gee nogtans voor om 'n leraar te wees of julle gee voor om 'n bediening te wees en julle skeer (fleece) nogtans MY kudde. EK sal die een wees wat julle met MY STAF jaag en EK bring 'n leërmag van Elias en Jeremias en Johannes die Dopers op die been en hulle sal agter julle aankom in MY NAAM en in MY KRAG vir MY EER ALLEEN!
Julle sê EK praat nie van oordeel nie. Julle sê EK praat nie van toorn nie. Julle onderdruk MY Heilige Profete en julle sê 'DIE RUACH ha KODESH (Heilige Gees) Ag, jou arme ding, jy ly gebrek!' Maar EK sê vandag vir julle bose mense, EK praat van oordeel en EK praat van toorn en JULLE, JULLE, JULLE wie in MY NAAM gespreek het. JULLE, JULLE JULLE wie MY Skape en MY Lammers mishandel het, julle wie MY Bruid, MY Klein Babas in YAHUSHUA mishandel het. JULLE, JULLE JULLE, JULLE sal op hierdie dag, MY toorn op 'n magtige wyse ervaar wanneer die oordeel oor julle kom,
O ja, julle sal 'n droewige les leer. O ja, julle bose skaapwagters julle sal dit deeglik leer as julle nie op hierdie dag bely nie. Dit is wat EK wél sê. Hierdie is nie 'n speletjie wat julle besluit het om te speel nie. Julle het MY kudde geskeer (fleeced) en hulle op 'n dwaalspoor gelei, maar EK sal julle laat boet. O, julle gaan boet. HARDLOOP WOLWE HARDLOOP! Hardloop weg van dit wat julle van plan was om te doen. Hardloop weg van dit wat julle gedoen het, hardloop weg, BELY! Gaan op julle knieë, en roep uit om genade vir dit wat julle gedoen het. Roep om genade wat nog kan kom. Julle maak MY Ware Profete en Apostels stil. Julle sê "As julle nie goed kan praat en my laat goed voel nie, as dit nie opbouend is nie, en bemoedig nie, en opbou nie", sê julle "NEE, julle wil geen profesieë van hulle hoor nie." Julle noem hulle valse profete en sê "Gaan Weg!"
Waarlik, die RUACH ha KODESH praat nie vandag deur julle nie. Alhoewel EK hulle keer op keer stuur en WAARSKU en WAARSKU en WAARSKU en julle sluit julle ore en julle gee voor dat EK nie eers praat nie, maar in julle hart vrees julle dat ander mense sal hoor. Hoeveel het julle laat afdwaal? Vir hoeveel het julle gelieg? Vir hoeveel het julle oortuig dat hulle 'n god is en hulle het voor MY gestaan en EK moes sê "GAAN WEG!" Dit is deur julle, julle bose leiers dat EK moes sê "Gaan weg van MY julle werkers van ongeregtigheid, EK het julle nooit geken nie, gaan Hel toe om daar te bly". Julle vat MY Woorde en julle verdraai dit, sodat dit sê wat EK nie bedoel het nie.
Julle bose leiers, julle voer hulle gif wanneer MY Woord soos 'n Heuningkoek smaak, Soet, o, so soet. Dit is bedoel om aangenaam te wees en nogtans soos kragtige vleis. Die melk is bedoel om doodgewoon wees, selfs vir die kleinste kindjie maar julle verander dit in gif deur die leuens wat julle verkondig het. Julle leer hulle dat EK nie weer sal kom nie. Julle sê vir hulle dat dit al sedert die tyd van Noag gesê word. In plaas daarvan leer julle hulle om te spot en julle leer hulle om te lag vir alles wat MY RUACH ha KODESH doen en alles wat gesê is. Julle leer hulle dat aborsie reg is en dat homoseksualisme liefde is en dat EK nie hierdie sonde sal oordeel nie, maar kan julle nie sien dat EK alleen rein en Heilig is nie en dat die afskuwelikheid van benede kom en nie van bo nie. Dit is waar, EK het die sondaar lief. Dit is waar, EK haat die sonde. Dit is 'n GRUWEL in MY OË en elkeen wat luister sal MY RUACH ha KODESH (Heilige Gees) van binne hoor.
O! HOOR MY! O! HOOR MY! O! HOOR MY, julle predikers en leiers wie MY kudde laat afdwaal. O! HOOR MY! O! HOOR MY! O! HOOR MY, wolwe gee op hierdie dag pad van MY kudde af anders sal EK julle neerwerp in julle bloeityd. EK sal julle kansels platslaan. Daar gaan sterfgevalle wees. Tussen hulle wie dit gewaag het om MY op hierdie dag uit te daag. EK sal julle geheime sondes ontbloot in 'n groter mate as wat julle gedink het julle het tot dusver gesien; wag maar net want EK het maar net begin.
Julle wie ongelyk verbind is EK sê vandag vir julle, LUISTER AANDAGTIG, neig julle ore tot elke woord wat EK sê. O, daar is soveel huwelike wat tot stand gekom het, maar dit was nie MY besluit dat die mense in huwelik moes tree nie. Daar is so baie huwelike en EK sê vir julle in MY oë kan EK nie die vlek van die sonde wat MY Bruid bedek verduur nie, want hulle is die persone wat dit gedoen het. EK sê vir julle dit, luister aandagtig wat EK nou gaan sê.
EK praat met die heidene met wie hulle getroud is, wie hulle bedek met elke soort van verleiding, boosheid, skuld en sonde. LAAT MY BRUID GAAN! Julle het haar besoedel met SEKSUELE SONDE! Julle hoereer rond en dan kom julle na haar toe. EK sê vir julle dit: julle mans wat afgedwaal het. EK sê vir julle dit, julle wie mans het wat hoereer. satan soek om MY Bruid te besoedel, dit wat bedoel is om Vlekloos en Wit te wees en EK vertel vir julle nou. EK SAL DIT NIE LANGER VERDUUR NIE! EK sê nou vir julle; EK SAL DIT NIE LANGER VERDUUR NIE! EK neem MY Swaard en EK verdeel huwelike. Dié wat Godvresend is sal bly staan; dié wat nie is nie, sal val. EK is nie vir Egskeiding nie, dit is net groter slawerny.
EK kom om MY kinders vry te maak en dit is presies wat dit gaan wees. O, julle wie voorgee om MYNE te wees en getroud is met Godvresende vrouens en nogtans op die internet ingaan op soek na sonde en pornografie. Julle besoedel julle oë en julle pleeg egbreuk met julle gees en siel en julle dink niemand gaan weet nie. Wel, Ek het nuus vir julle en glo MY, EK sê vir julle en dit is waar want EK is 'n GOD wat nie kan lieg oor hierdie sonde nie, as julle nie bely nie GAAN JULLE STERF want julle het MY Bruid besoedel. Die huwelik is bedoel om Heilig te wees. Verstaan julle nie? Die huwelik is bedoel om Heilig te wees. Dit is tussen 'n vrou en 'n man. Die huweliksbed is bedoel om Heilig te wees want dit verteenwoordig EENHEID in MY.
Want wanneer julle werklik met Verstand, Ligaam, Gees en Siel saam is, dan is julle een met MY en die Heilige Drie-eenheid. Maar hoe kan julle een wees met iemand wie rond hoereer? Hoe kan julle een wees met iemand wie se gedagte aan elke vorm van sonde dink? Hoe kan julle een wees met iemand wat MY werklike NAAM haat? O, EK vertel vir julle dit, EK sal dit baie eenvoudig stel. EK sal dit nie langer duld dat MY Bruid besoedel word deur seksuele sonde nie. EK sal dit nie langer duld nie en julle beter hierdie woorde ernstig opneem, want julle sien, EK is nie 'n GOD wat bespot kan word nie en julle ken MY ware stem en EK sê vir julle dit, of julle die man of die vrou is, julle bedrieg hulle nie, julle bedrieg YAHUSHUA ha MASHIACH. Veral julle sogenaamde Christen mans wie voorgee om MYNE te wees en nogtans kan julle nie MY Gees hoor nie en julle geestelike oë is blind. Julle het nie net daardie man bedrieg nie en julle het nie net daardie vrou bedrieg nie. EK sê WEEREENS VIR JULLE, JULLE HET YAHUSHUA ha MASHIACH BEDRIEG! EK gaan julle uitlig en openlik BESKAAM. Dit was die begin toe hierdie President van hierdie nasie voor die mense gekom en gesê het "Alhoewel ek verkeerd gedoen het, is dit nie julle besigheid nie" en die mense het saamgestem.
Wel, EK sê vandag vir julle. Dit is die Here GOD ALMAGTIG se besigheid en EK waarsku julle vandag. Kerk van die aanspraakmakers (pretenders) luister aandagtig na wat EK sê. Selfs al gee julle voor om MYNE te wees, selfs al gee julle voor, soos hierdie leier van hierdie nasie voorgee om MYNE te wees, sal EK julle uitlig en openlik beskaam soos wat EK met hierdie leier gedoen het en EK sal dit weer doen. Julle wie voorgee om MYNE te wees, julle sluip agter julle huweliksmaat se rug en julle gaan knoop owerspelige verhoudings aan en pleeg seksuele sondes en wellus, en julle het geen tekort nie. Maar EK sê vir julle terwyl julle volgende keer besig is met owerspel, onthou dit, die volgende asemteug wat julle inasem, die volgende hartklop is MYNE, julle weet nie watter dag of tyd nie. EK gaan toelaat dat julle huweliksmaat presies weet wat julle is. Die wêreld gaan kopskud en hulle gaan nie verstaan hoekom PROSTAATKANKER so algemeen by mans voorkom nie. Maar EK gaan presies wys wat EK van seksuele sonde dink en EK gaan wys, en julle is vandag gewaarsku, dat julle verantwoordelik gehou word vir wat julle nou weet.
Julle beter BELY en op julle aangesigte en knieë neerval en julle beter BELY nie net voor julle Almagtige Here YAHUSHUA ha MASHIACH nie en EK sal julle vandag vergewe, maar julle moet dan voor julle huweliksmaat bely vir wie julle beledig en bedrieg het. Want EK sê vir julle dit, EK gaan nie bespot word nie, nee nie nog 'n dag nie. Julle mag besig wees met owerspel en dink dat julle weggekom het daaramee. Maar EK sê vir julle dit; EK die Here GOD sal julle laat dood neerslaan en julle weet nie wanneer EK dit gaan doen nie en julle sal op jul eie SPERM tot in die HEL gly! EK vertel dit vir julle want EK is 'n GOD van Genade, julle hoor en julle hoor baie goed. Julle is geleer "Ag wel, ek is net 'n man. Ek kan doen wat ek wil solank my vrou dit nie sien nie, dan is alles wel."
Maar julle vergeet julle het 'n Hemelse Vader selfs as julle voorgee om MYNE te wees, EK ken julle o so goed en julle sogenaamde Christen vrouens wie voorgee om MYNE te wees, is nie beter nie. Hoeveel dae glip julle weg en julle dink solank as my man nie weet nie, dan is alles reg. Maar EK sê vandag vir julle, EK hou julle verantwoordelik en ook julle weet nie wanneer EK julle Lewe gaan neem nie. Ook julle sal deur kanker gepla word en daar sal geen genesing wees nie. Neem MY op MY Woord want julle weet dat hierdie woorde wat julle hoor van MY RUACH ha KODESH af is en julle is vreesbevange. Want julle weet met wie EK praat. Dit is JY en JY en JY! Julle kan al die wette uitbring soos julle wil, en probeer sê dat huwelike tussen dieselfde geslag Heilig is.
Maar, O!, hierdie state wat hierdie wet goedkeur gaan dit berou, want EK sal nie bespot word nie. Want die huwelik is 'n Heilige instelling. Dit simboliseer die eenheid van die Vader, Seun en Heilige Gees. Julle is EEN en wanneer julle trou, is julle EEN. As julle met 'n heiden trou gaan daar altyd 'n stryery wees of dit lig is wat duisternis probeer oorneem, of duisternis wat lig probeer oorneem. Maar EK het die krete van MY Kinders gehoor wie in ongelyke slawerny gebonde is en EK sê vandag vir julle deur hierdie Profeet Sherrie Elijah [Elisheva Sherie Eliyahu], EK spreek dit uit op 'n magtige manier! EK GAAN DIE LEWE EIS VAN DIE EEN WAT AANHOU OM MY BRUID VAN YAHUSHUA ha MASHIACH TE BESOEDEL! MY Kinders, diegene wie MY waarlik ken, julle moet in hierdie wêreld lewe, maar nie soos hierdie wêreld word nie. Wees julle Heilig soos EK Heilig is, lewe Heilig, praat Heilig, dink Heilig en handel HEILIG! Afgesonder van alles van onheilig is. Daar moet geen onheiligheid in julle wees nie. Kinders bid in die NAAM van YAHUSHUA want EK sal julle VRYMAAK! Julle moet dan geloof hê dat dit gedoen is en glo net.
Deur Apostel Profeet Elisheva Eliyahu 08/26/1998
Die Messias: Nederig en Verhef
Hou styf vas aan die soom van MY kleed. Moenie laat los nie. Terwyl julle in julle Sukkhas slaap, onthou dat dit net 'n tydelike tabernakel is, net soos hierdie sterflike vlees 'n tydelike tabernakel is. En net soos wat EK julle veilig bewaar in julle Sukkhas, hoeveel te meer sal EK vir julle doen terwyl julle MY op die Heilige Feeste eer, terwyl julle die feesdae van hierdie wêreld vermy, terwyl julle aan MY vasklou soos aan 'n Geliefde wie se omhelsing julle nie wil verlaat nie, hoeveel te meer sal EK julle vashou? Hoeveel meer sal EK julle liefkoos?
EK het vir julle ons Heilige Name geleer. EK het vir julle die belangrikheid van die Heilige Feeste gewys. EK het vir julle gesê om op te staan vir Heiligheid en nooit 'n kompromie aan te gaan deur te doen wat julle weet verkeerd is nie! Julle treur en julle huil wanneer EK julle families skei, wanneer EK 'n man beveel om van 'n vrou te skei of 'n vrou om van 'n man te skei. Moenie hierdie Profeet haat wat hier praat nie, want sy praat niks wat nie in MY Heilige Woord is nie. Die Heilige Woord sê, "Moenie ongelyk gebonde wees nie". Hierdie is die Eindtyd.
(2 Kor.6:14) (Matt. 10:34 Handel oor swaard wat skeiding bring.)
Die gevalle engele gaan opstaan. Die gevalle engele sal sê "Moenie langer in hierdie Bybel glo nie! Dit is verouderd! (passe) Dit is net 'n boek vol feëverhale! Dit is die 'Moderne eeu’. ”Homoseksualiteit en dieselfde-geslag huwelike ... hulle sal skree hul is reg om die ongebore baba in die moederskoot dood te maak.
En nou praat EK met die vyande van hierdie Bediening en hulle wat (on)heiligheid verkondig. EK sal vir julle verdoeming wys. EK sal vir julle wys wat dors is. EK sal vir julle wys wat honger is! Diegene wie hulle oë op die Goue Kalf van hierdie wêreld vestig, EK sal vir julle wys wat honger is! Julle sal julle eie tonge weens honger kou! Julle wat so ryk en magtig is, julle vertrap en trap op diegene wat nie in julle inkomstegroep val nie, EK sal julle wys. EK sal julle wys wat gebeur met daardie Goue Kalf. EK sal julle wys!
Maar, EK praat nou met die Gaste. Die Groot Verdrukking is op die horison. Julle staan op die rand van die afgrond. En julle sal hier wees. En dit is net 'n kwessie van tyd. Dan praat EK met die Gaste. Julle beter nou julle geloof baie fyn instel, want as julle nie nou genoeg geloof het om MY in die klein dingetjies te vertrou nie, hoe kan julle my in die Groot Verdrukking vir groter dinge vertrou? Sal julle die geloof hê om vir 'n klip in MY Naam te sê dit is brood? Vir die van hulle wat EK wegsteek en vir die van hulle vir wie EK voorsien, sal dit soos manna wees, soos doudruppels op die gras in julle agterplase. Maar net julle oë sal dit sien, en dit is net as julle geloof het en in MY glo. Julle beter julle geloof nou fyn instel. Anders gaan julle geloof net genoeg wees om julle lewe te gee.
Torah Gedeelte: Die terugkeer van die Messias
PROFESIE 15 DIT IS EEN MINUUT VOOR MIDDERNAG! YAHUSHUA KOM IN DIE MIDDERNAG UUR!
Wees gereed, die aanval van demoniese geïnspireerde wette is aan die kom. Maar hulle wie MYNE is, julle sal weet wat om te sê en julle sal dit hierdie keer doen. Die President en leiers van hierdie land is besig om MY verterende gramskap te ervaar omdat hulle hierdie nasie mislei. Moenie mislei word nie, EK is 'n jaloerse GOD. Wraak kom MY toe, sê YAHUVEH. BEROU, dit is een minuut voor middernag. Dan sal dit weer wees soos wat dit in die ou tyd was, Eksodus 11:4. Soos EK MY SEUN gestuur het om julle te red, soos wat EK Moses gestuur het om vir Farao te waarsku, so stuur EK nou hierdie Profeet vooruit om julle te waarsku, om die Bruid te bemoedig. Dit is een minuut voor middernag. Wat gaan julle doen? EK het vooruit gespreek deur hierdie Diensmaagd, Profeet Sherrie Elijah [Elisheva Eliyahu], om julle te waarsku.
Onthou julle die plaag van die rotte wat op die Withuis toegesak het? Omdat EK MY Profete gestuur het en julle wou nie luister nie. EK het MY Profesieë gestuur en julle het dit verbrand. SPOTTEND! Dit sal selfs erger wees as voorheen. Toon berou voordat dit te laat is. Dit is een minuut voor middernag. Daar is nog tyd voordat EK MY Kinders huis toe neem saam met MY en hierdie nasie sal op hul tande kners weens pyn want hulle het dit durf waag om die groot GOD YAHUVEH en YAHUSHUA te bespot. Teen Middernag sal MY toorn val. Julle weet nie watter middernag EK vir YAHUSHUA, MY Geliefde SEUN, stuur nie. Wees gereed Bruid, julle seëninge is aan die kom.
Deur Apostel Profeet Elisheva Eliyahu 05/02/1998